Faida na madhara ya teknologia katika shule za sekondari

FAIDA NA MADHARA YA TEKNOLOJIA KATIKA SHULE ZA SEKONDARI
Teknolojia ni maarifa ya kisayansi yaliyowekwa katika matumizi ya vitu kama vile kwenye mawasiliano na nyanja nyinginezo. 
Teknolojia imeleta faida kemkem katika shule nyingi za sekondari moja ikiwemo kurahisisha kazi. Kwa mfano, tarakilishi. Tarakilisha ina faida kubwa kwani ina kiwango kikubwa cha kuhifadhi data. Hivyo basi walimu huhifadhi ujumbe kama vile masomo mbalimbali ili kuweza kufundisha kwa urahisi. 
Aidha uwepo wa runinga pia umesababisha wanafunzi kujua hali halisi ya nchi yao hata wakiwa shuleni. Wanaweza kutazama habari itokao maeneo mbalimbali ya nchi hivyo basi kuwa na ufaafu wa tukio fulani katika eneo fulani. Wanafunzi huelimika zaidi pia kupitia hivi kwani endapo kuna jambo haya limetokea wanaweza kujihadhari kutokana nalo vipi?
Isisahaulike kwamba teknolojia pia imewezesha kuhifadhi ujumbe kwa matumizi ya baadaye. Kwa mfano, wanafunzi wanaotumia tarakilishi au pia simu hawana haja ya kuandika maandishi yao katika madaftari kwani huu ni upotezaji wakati. Maandishi yakiwa humo basi wanasoma wakati wowote, mahali popote wanapokuwa bila ya kubeba vitabu. 
Mbali na haya, uwepo wa umeme pia umewezesha kuendeleza maisha ya shule za sekondari. Hii ni pamoja na kuekwa kwa mwangaza katika kila pembe ya shule ili kuzuia wahalifu kuivamia shule hii. Wahalifu hawataweza kuingia kwenye mwangaza kila mahali kwani wanahofia usalama wao endapo wataonekana na walinda usalama. 
Kwa kweli hakuna kizuri kikosacho ila. Teknolojia hiyo hiyo imesababisha maafa kwa wanafunzi hawa. Wanafunzi hutumia simu kwa njia isiyo stahili kwani hutumia simu zao kutafuta picha za uchafu katika mitandao badala ya kutumia kusomea. Hali hii ina wapelekea wanafunzi kufeli mitihani na vile vile kujiingiza katika ngono ambayo madhara yake ni uja uzito wa mapema au hata magonjwa hatari kama vile ukimwi.
Halikadhalika, ukosefu wa umeme umechangia pakubwa katika kuzorota kwa masomo katika shule nyingi za sekondari. Hii inasababishwa na kutokuwa na mwangaza katika shule na watoto wengi huishia kufeli kwa kukosa njia ya kuchaji vifaa vyao vya kusomea kwani vifaa hivi ni hai tu endapo kuna umeme. Kila ujumbe waliohifadhi ndani hauwezi kusomeka kamwe na endapo utaendelea kutokuwa kiasi kama wiki moja basi watoto hubaki nyuma kisilabasi. Hivyo basi inafaa kwa wanafunzi kutumia vifaa vyao kwa njia mwafaka ili kuepukana na matatizo haya yote.